Document ID: 31997R2457

ΚΑΝΟΝΙΣΜΟΣ (ΕΚ) αριθ. 2457/97 ΤΗΣ ΕΠΙΤΡΟΠΗΣ της 10ης Δεκεμβρίου 1997 σχετικά με τη δειγματοληψία στο πλαίσιο φυσικού ελέγχου κομματιών βοείου κρέατος χωρίς κόκαλα για τα οποία λαμβάνεται επιστροφή κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2391/97 (2), και ιδίως το άρθρο 13 παράγραφος 12,
τον κανονισμό (ΕΟΚ) αριθ. 386/90 του Συμβουλίου, της 12ης Φεβρουαρίου 1990, σχετικά με τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσών (3), όπως τροποποιήθηκε από τον κανονισμό (ΕΚ) αριθ. 163/94 (4), και ιδίως το άρθρο 6,
Εκτιμώντας:
ότι, κατά την έννοια του άρθρου 13 του κανονισμού (ΕΟΚ) αριθ. 805/68, η διαφορά μεταξύ των τιμών των προϊόντων που αναφέρονται στο άρθρο 1 του κανονισμού (ΕΟΚ) αριθ. 805/68 στη διεθνή αγορά και στην Κοινότητα μπορεί να καλυφθεί από επιστροφή κατά την εξαγωγή 7
ότι ο κανονισμός (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2114/97 (6), θέσπισε τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα 7
ότι ο κανονισμός (ΕΟΚ) αριθ. 3846/87 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2333/97 (8), καθόρισε την ονοματολογία των γεωργικών προϊόντων για τις επιστροφές κατά την εξαγωγή 7
ότι το τμήμα 5 του παραρτήματος του κανονισμού (ΕΟΚ) αριθ. 3846/87, σχετικά με την ονοματολογία του βοείου κρέατος, προβλέπει, μεταξύ άλλων, τη χορήγηση επιστροφής για ορισμένα κομμάτια κρέατος χωρίς κόκαλα, υπό τον όρο ότι συσκευάζονται μεμονωμένα και ότι τηρούν την ελάχιστη περιεκτικότητα σε άπαχο βόειο κρέας 7
ότι προέκυψε ότι οι πρακτικές σε θέματα δειγματοληψίας διαφέρουν στα κράτη μέλη και ότι σε περίπτωση μη τήρησης των υποχρεώσεων πρέπει να εναρμονιστούν καλύτερα οι συνέπειες της εν λόγω μη τήρησης με τη βαρύτητα των γεγονότων που διαπιστώθηκαν 7
ότι η δειγματοληψία για τον έλεγχο πραγματοποιείται καταρχήν κατά τον έλεγχο της διασάφησης εξαγωγής ή κατά την υπαγωγή σε τελωνειακό καθεστώς της αποθήκης 7
ότι ο κανονισμός (ΕΚ) αριθ. 2221/95 της Επιτροπής (9), όπως τροποποιήθηκε από τον κανονισμό (ΕΚ) αριθ. 1167/97 (10), καθόρισε τις λεπτομέρειες εφαρμογής του κανονισμού (ΕΟΚ) αριθ. 386/90 7 ότι ο παρών κανονισμός περιλαμβάνει συμπληρωματικές λεπτομέρειες εφαρμογής 7 ότι ο φυσικός έλεγχος που περιγράφεται στον παρόντα κανονισμό για τα σχετικά προϊόντα πρέπει να καταλογίζεται ως φυσικός έλεγχος κατά την έννοια του άρθρου 3 του κανονισμού (ΕΟΚ) αριθ. 386/90 όσον αφορά τη φύση και τα χαρακτηριστικά των προϊόντων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του παρόντος κανονισμού εφαρμόζονται σε περίπτωση ελέγχου σχετικά με:
α) την υποχρέωση μεμονωμένης συσκευασίας για κάθε κομμάτι κρέατος χωρίς κόκαλα που υπάγεται στους κωδικούς των προϊόντων:
- 0201 30 00 9100,
- 0201 30 00 9120,
- 0201 30 00 9150,
- 0202 30 90 9400 7
β) την τήρηση της μέσης ελάχιστης περιεκτικότητας σε άπαχο κρέας για τα κομμάτια χωρίς κόκαλα που υπάγονται στους κωδικούς των προϊόντων:
- 0201 30 00 9100,
- 0201 30 00 9120,
- 0201 30 00 9150,
- 0201 30 00 9190,
- 0202 30 90 9400,
- 0202 30 90 9500.
2. Η περιγραφή των προϊόντων που αναφέρονται στην παράγραφο 1 αναφέρεται εκ νέου στο τμήμα 5 του παραρτήματος του κανονισμού (ΕΟΚ) αριθ. 3846/87.
Άρθρο 2
1. Το δείγμα για τον φυσικό έλεγχο αποτελείται από δύο γεμάτα χαρτοκιβώτια που λαμβάνονται σε δύο διαφορετικά σημεία της παρτίδας. Το πρώτο χαρτοκιβώτιο προορίζεται για τις αρχές που είναι επιφορτισμένες με τον έλεγχο, το δεύτερο χαρτοκιβώτιο φυλάσσεται ως εφεδρικό δείγμα υπό τον έλεγχο των τελωνειακών αρχών.
2. Θεωρείται ως παρτίδα, η ποσότητα των προϊόντων για την οποία έγινε αποδεκτή η διασάφηση που αναφέρεται στο άρθρο 3 παράγραφος 1 ή στο άρθρο 25 παράγραφος 1 (αποκλειστικά όσον αφορά την αποθεματοποίηση), του κανονισμού (ΕΟΚ) αριθ. 3665/87.
3. Σύμφωνα με τις διατάξεις του άρθρου 68 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (11), η δειγματοληψία και ο έλεγχος πραγματοποιούνται κατά τον έλεγχο των διασαφήσεων που αναφέρονται στην παράγραφο 2, οι οποίες έγιναν αποδεκτές.
Άρθρο 3
1. Για τον έλεγχο της τήρησης των όρων που αναφέρονται στο άρθρο 1 στοιχείο α), οι τελωνειακές αρχές εξετάζουν αν για κάθε κομμάτι που περιλαμβάνεται στο πρώτο χαρτοκιβώτιο υπάρχει μεμονωμένη συσκευασία και εάν κάθε συσκευασία περιέχει μόνο ένα κομμάτι. Εάν οι όροι αυτοί δεν τηρούνται διεξάγεται ο ίδιος έλεγχος στο εφεδρικό δείγμα.
Εάν στο σύνολο των δύο χαρτοκιβωτίων υπάρχει μόνον ένα κομμάτι χωρίς μεμονωμένη συσκευασία ή εάν μία μόνο συσκευασία περιέχει πάνω από ένα κομμάτι, αυτό δεν θεωρείται ως παρατυπία και η επιστροφή χορηγείται υπό τον όρο ότι τηρούνται όλοι οι άλλοι σχετικοί όροι.
Εάν δεν τηρούνται οι όροι που αναφέρονται στο προηγούμενο εδάφιο, η επιστροφή που οφείλεται για το βάρος της παρτίδας υπολογίζεται βάσει του διορθωμένου βάρους. Το διορθωμένο βάρος υπολογίζεται μειώνοντας το καθαρό βάρος που έχει δηλωθεί κατά ένα ποσοστό που εκφράζει το βάρος των μη σύμφωνων κομματιών σε σχέση με το συνολικό καθαρό βάρος του δείγματος.
2. Για τον έλεγχο της τήρησης των όρων που αναφέρονται στο άρθρο 1 στοιχείο β), διενεργείται κατατεμαχισμός του περιεχόμενου ολόκληρου του πρώτου χαρτοκιβωτίου και αναμειγνύεται για να αποτελέσει ομοιογενές δείγμα για τον έλεγχο της περιεκτικότητας. Εάν το δείγμα αυτό δεν τηρεί το καθορισμένο ποσοστό, εξετάζεται κατά τον ίδιο τρόπο το περιεχόμενου του δεύτερου χαρτοκιβωτίου. Εάν ο μέσος όρος των δύο χαρτοκιβωτίων δεν αντιστοιχεί με το μέσο ποσοστό άπαχου κρέατος που έχει καθοριστεί, δεν χορηγείται καμία επιστροφή.
Άρθρο 4
Οι διατάξεις του παρόντος κανονισμού εφαρμόζονται κατά την πραγματοποίηση φυσικών ελέγχων που αναφέρονται στο άρθρο 5 του κανονισμού (ΕΚ) αριθ. 2221/95 όσον αφορά τη φύση και τα χαρακτηριστικά των προϊόντων.
Άρθρο 5
Ο παρών κανονισμός αρχίζει να ισχύει στις 19 Ιανουαρίου 1998.
Εφαρμόζεται στις πράξεις για τις οποίες γίνεται αποδεκτή διασάφηση που αναφέρεται στο άρθρο 3 παράγραφος 1 ή στο άρθρο 25 παράγραφος 1 (αποκλειστικά όσον αφορά την αποθεματοποίηση), του κανονισμού (ΕΟΚ) αριθ. 3665/87, και η οποία συνοδεύεται από πιστοποιητικό εξαγωγής που εκδίδεται από την ημερομηνία έναρξης ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1997.

Labels: 3
17